Tliet irġiel sofrew xi ġrieħi waqt argument li seħħ kmieni dalgħodu f’Pacevillle. L-argument seħħ għall-ħabta tal-5.30 a.m. fi Triq San Ġorġ Paceville. It-tliet irġiel, żewġ Libjani u Somalu ttieħdu l-isptar għall-kura fejn instabu li qed isofru minn ġrieħi kkaġunati minn oġġett jaqta’. Is-Somalu ta’ 18-il sena li joqgħod f’Santa Venera, qed isofri minn ġrieħi ta’ natura gravi filwaqt li ż-żewġ Libjani, wieħed ta’ 20 u l-ieħor 30 sena li joqgħod s-Swieqi u San Gwann. qed isofru minn ġrieħi ħfief. L-investigazzjoni tal-Pulizija għadha għaddejja.